नई दिल्ली। डालमिया ग्रुप द्वारा हाल ही में लाल किले को गोद लिया गया है। सरकार ने 25 करोड़ रुपए में 5 सालों के रखरखाव के लिए इस ऐतिहासिक इमारत का सौदा डालमिया ग्रुप के साथ किया है। लाल किले का सौदा किए जाने को लेकर सियासत गर्मा चुकी है। कांग्रेस समेत लगभग सभी विपक्षी दलों ने सरकार द्वारा ऐसा करने पर अपना विरोध प्रकट किया है। विपक्षी दलों ने सरकार पर देश की स्वतंत्रता के प्रतीकों को आभासी तौर पर कॉरपोरेट घराने को सौंपने का आरोप लगाया है। टीएमसी प्रमुख ममता बनर्जी ने ट्वीट कर कहा है कि यह इतिहास का सबसे दुखद व काला दिन है।